LAOAG CITY - Nagballigi dagiti kameng ti Philippine National Police (PNP) iti Pasuquin, Ilocos Norte iti inwayat da nga operasyon kontra iti maysa a wanted person a napan naglemmeng idiay Isabela.
Daytoy ti kinumpirmaran ni Police Senior Inspector Jayson Batuyon, ti chief of police iti ili a Pasuquin.
Binigbig ni Batuyon ti suspek a ni Jeffrey Antonio a residente iti Barangay Andarayan, Delfin Albano, Isabela.
Natiliw ni Antonio babaen iti bileg ti maysa a warrant of arrest nga inparuk-at ni Hon. Judge Perla Querubin iti RTC Branch 11 ditoy ciudad ti Laoag.
Ni Antonio ket sumangsango iti kaso a panaglabsing iti Republic Act 6539 wenno carnapping.
Segun kenni Batuyon, ti suspek ket miembro iti Antonio Carnapping Group nga agtaktakaw dagiti motorsiklo iti nagduduma a lugar ditoy probinsya, pakairamanan iti ili a Pasuquin, Bacarra, ciudad ti Laoag ken sabsabali pay.
ilo_Latn ilo_Latn ilo_Latn ilo_Latn ilo_Latn ilo_Latn